Ek het oral profiele, op al wat ’n netwerk is, maar ek het gevind dat Twitter nie veel meer as ’n klomp geraas is nie. Jy skree na die wêreld en hopelik luister iemand en skree terug, maar dit kan verlore gaan tussen al die geraas. Facebook is vir my ’n plek waar ek elke nou en dan kan gaan kyk wat my vriende aanvang en dit het ’n goeie netwerk geword om met jou direkte vriende kontak te hou. ’n Wonderlike netwerk vir jou professionele profiel is LinkedIn en ek kan dit sterk aanbeveel.
’n Nuwe alternatief tot Twitter is nou beskikbaar en hierdie week het ek aangesluit om te sien wat dit bied. Besoek www.app.net. Twitter het vir baie mense ’n geraas geword en app.net is ’n betaalopsie; dus beperk dit die geraas. Ek sal in ’n volgende rubriek oor ’n maand of twee skryf oor my ervaringe met app.net.